Агоп Мелконян
Агоп Мъгърдич Мелконян е български писател фантаст, преводач, журналист, университетски преподавател и книгоиздател. Агоп Мелконян е български арменец.

Биография 
Роден е на 10 март 1949 г. в Бургас. Дипломиран инженер, Мелконян дълго време работи като журналист в седмичния вестник „Орбита“, където пише за научните открития в областта на физиката, техниката и астрономията. Той е автор също на романи, сборници с фантастични повести, разкази, пиеси и сценарии за филми.

Заедно с Любен Дилов, Светослав Славчев, Димитър Пеев и Светозар Златаров той е част от редакционната колегия на издателство „Георги Бакалов“, подготвяща поредицата „Библиотека Галактика“.

Издател е на списанието за научна фантастика „Омега“ и редактор на месечното списание „Върколак“, по-късно преименувано в „Зона F“.

Негови произведения са преведени на много езици, сред които руски, немски и френски. Самият той превежда произведения на братя Стругацки, Едгар Алън По и др. Известен е и като преводач на арменска поезия и проза.

Агоп Мелконян е един от основателите на катедрата по арменистика към Софийския университет, преподавател по арменска филология и член на Съюза на българските писатели. Той е удостоен с българската награда за фантастика „Гравитон“ през 1991 г.

Женен, с двама сина. На 23 юли 2006 г. Агоп Мелконян умира от рак на 57-годишна възраст.

Библиография 
 „Сами ли сме във Вселената“ (научно-популярна). София: Отечество, 1982, 176 с.
 „Спомен за света“ (разкази). София: Отечество, 1980, 252 с.
 „Греховно и неприкосновено“ (фантастични новели). Пловдив: Христо Г. Данов, 1983, 195 с.
 „Мъдростта на небето“. София: Партиздат, 1983, 159 с.
 „Влакове“. София, Отечество (от научно-популярната поредица „Парад на превозните средства“), 1985, 144 с.
 „Via Dolorosa“ (фантастична проза). София: Народна младеж, 1987, 142 с.
 „Смърт в раковината“ (фантастичен роман). София: Христо Ботев, 1994
 „Сенки от плът“ (фантастични разкази и новели). София: Ерато, 1999, 238 с. ISBN 954-8519-25-9
 „Суматоха за душите“. София: Аргус, 2004, 203 с. ISBN 954-570-118-8
 „...територия, недокосната от позори“ (стихосбирка, издадена посмъртно). София, 2007, 60 с.
 „Нагоре по стъпалата към Бога“. София: Сиела, 2009, 414 с. ISBN 978-954-28-0531-1 (сборник произведения, издаден посмъртно)
 „Йозеф и времето“
 „Сенки от плът“
 „Сонатина от Равел“
 „Там, тогава...“
 „Звездичката и звездата“ (цикъл „Досиета от лудницата“)
 „Самотникът и самотата“ (цикъл „Досиета от лудницата“)
 „Антиутопия“ (театрална пиеса)
 „Момче с крила“

Външни препратки 
 Страница за Агоп Мелконян в проекта БГ Фантастика
 От и за Агоп Мелконян в НАБИС – национален каталог на академичните библиотеки в България

 Творби
 Произведения на Агоп Мелконян в Литернет 
 
 „Глупостта като безкрайност“, статия от Зона F, 2001, кн. 7, с. 19
 „O и О“, в. „Капитал“, 20 януари 2001
 Нови разкази във вестник „Знание“

Български писатели фантасти
Български автори на разкази
Български романисти
Български журналисти
Български книгоиздатели
Преводачи от арменски език
Почетни граждани на Бургас
Българи от арменски произход
Родени в Бургас
Починали в София
Починали от рак